દાહોદના હાર્દ સમા સ્ટેશન રોડ ઉપર શુક્રવારે બપોરે દર્પણ રોડની બહારના ભાગે આવેલ ગટરની ચેમ્બરમાં કચરો ભરાઈ જતા ગંદુ પાણી ઉભરાઈને ભાર રસ્તે રેલાતા લોકોને ખૂબ જ હાલાકી પડી હતી. શહેરના દર્પણ રોડની બહાર આવેલ ગટરની ચેમ્બર કચરાના કારણે જામ થઇ જતા તેમાંનું ગંધાતું પાણી સ્વામી વિવેકાનંદ સર્કલ નજીકથી વહેતું થઇ છેક રતલામી સેવ સુધી આવતા બિન બાદલ બરસાતની પરિસ્થિતિ સર્જાવા પામી હતી.